bavarian-nlp/barwiki-20250901 huggingface dataset:
Bompal

A Bompal oda Bummal (dt.: Bommel, engl.: "pom-pom", "pompon", "pompom") is a runde Quastn.
Es deant voa oim da Vaziarung und gheat deswegn za de Bosamendt. Af da Pudlhaubn beispuisweis oda af an Zipvaschluss weads aa ois Griff gnuzt.
Andane, vawandte Bedeitung.
Bemal, Bemml und Bemmal fia Ausscheidunga vo Viachan is damid vawandt. Wei de Uabedeitung "kloans runds Ding" Ding is.
Vawandt is aa de Vawendung fia Bummal fia dicke Kindln oda Viacha (z. B. junga Stia) bzw. bummelig fia dick.
In Wean haaßt „A Bummal kriagn“, doss ma bei an Gspüü valuan hod, bsundas beim Schnopsn (Des is a Koatngspüü). Es gibt aa des Liadl „Ana hod imma des Bummal“.
Außadem sogt ma, aa in Wean, zu an Goatnsalod mit gschlossanan Kopf „Bummalsalod“. Äussa zum Beispüü zu an Eisbeagsalod.
Fruchtschnittn

A Fruchtschnittn is a Siaßigkeit in Rieglfoam, de aus aner oda mehraren Sortn Obst und zwa Oblatn besteht.
Allgemein.
Je noch Sortn werdn übawiegnd Rosinan, Äpfl, diverse Bean (z. B. Himmba, Bromba, Schwoazba, Erdba, Ribisl etc.), Dottln, Orangn und Mangos verwendat. Nebn den reinen Fruchtschnittn gibts a Variationen denan Droad, Schogglad, Kafääh, Nussn, Honf, Gewiaze, Griantee und Marzipan beigmengt wiad.
Vawechslungsgefohr.
In monchn Gegenden vasteht man unta dem Begriff Fruchtschnittn a an Blechkuchn, dea mit Fruchtstickln belegt is.
Quastn

A Quastn oda Quastl (dt.: Quaste, Troddel, engl.: "tassel") is a Bischl vo kuazn Schnialn, de wo obn vagnipft san. A Quastn schaugt a weng wia ra Binsl aus.
Quastn gibts wejdweid. Se deana voa oim da Vaziarung und ghean deswegn za de Bosamendt. Bsondas oft weans fia Gwanda gnuzt.
A kuglrunde Quastn is a Bompal oda Bummal.
ISG Business School

De ISG Business School is 1967 gründt worn und is wejdweid de ejtaste Wirtschoftshouchschui. Des is a private, staatli oakannte wissenschoftliche Business School und hod Standoate in Paris, New-York und Tokio. De Houchschui fiat transnationale Masta-Programme, Promotions- und MBA-Programme und Seminare zua Weidabuildung vo Managan duach&lt;.
Oakannt und hod jährli 2000 Studentn sowia 5000 Fiahrungskräft aus iba 50 Nationa. As Oiumni-Netzwerk hod 20.000 Mitglieda in 150 Ländan aus 200 Nationa.
Zimbrisch

&lt;onlyinclude&gt;&lt;/onlyinclude&gt;
Zimbrisch (af zimbrisch: "Zimbrisch gaprècht, Zimbrische zunga, Zimbrisch", italienisch "Cimbro") is a boarische Sproch, de wo im Noadostn vo Italien gredt wead.
Bis zan End vom 18. Joarhundad wors de Amtssproch vo da Republik vo de Siebn Gmoana. 
Heit gibts nua no im Doaf Lusern im Trentino Muadasprochla und des san umara 1000 Sprecha.
Gschicht.
As Zimbrische geht woarscheinle af boarische Siedla zruck, de wo im 12. und 13. Joarhundat ausn oban Lechroa in Bayern und aus Tiroi zuagwandad san. Daduach dass in da kloan Republik vo de Siebn Gmoana Amtssproch wor, hod sa si a Zeidlang guad ghoidn.
Wia da Napoleon de Republik vo de Siebn Gmoana aglest ghobt hod, hod se de Italienisiarung vo dem Gebiet mehr und mehr duachgsezt.
Textbeispui: Vodaunsa.
Des Textbeispui zoagt en woxadn Eihfluss vom Italienischn im Laff vo da Zeid.
Z Gapeet von Gotte me Hèeren (As Vodaunsa af Zimbrisch), Siebn Gmoana, ausn Zimbrischn Katechismus vo 1602 und em Zimbrischn Katechismus vo 1813
Gut gegen Nordwind

Gut gegen Nordwind is a Roman vom östareichischn Schriftstöla Daniel Glattauer.
Des Buach is wia a Briafroman aufbaut, nua in da Fuam von E-Mails. Da Autor is da Daniel Glattauer, dea 1960 in Wean gebuan wuan is.
Seit 1985 hod a ois Journalist und Autor fian Standard goawad, wo a de Kolumnen im Einserkastl auf da Titlseitn schreibt.
Thema und Leit.
De Theman san Liab, Treie, Einsamkeit.
Da Oat vo da Haundlung is a Großstod. Ma kau aunehman, dass da Autor dabei Wean gmaant hod, des is owa ned näha augem. Di Geschicht spüüt in da Gengwoart. Des Buach is im Goldmann-Verlag easchienan. Da 2. Band haaßt "Alle sieben Wellen".
Kuaz zu de Personen:
Inhoid.
Noch eanan kuazn unpeasenlichn Woatwexl am Aufaun hom de zwaa no Frong an den aundan. So leana sa si laungsaum bessa kennan und schickn si intime Nochrichtn. A Treffn in da Wiaklichkeit zegans ausse. Späda eafoaht ma, dass de Emmi scho vaheirat is. Sie mecht si owa trotzdem mid iam Leo weida untahoidn, wie dea fia si sowos wia Rückzugsuat vo iam stressign Oitog is. Waun amoi ana vo de zwaa fia längare Zeit kaa Antwuat schreibt, wiad da aundare scho a bissl ungeduidig. Beide san süchtig noch lustign, intressantn, liabevoin, eanstn und traurign Mails, vo jemandn, den wos sie no nia gsengn hom, oba seine intimstn Gfüü kennan.
Literatua.
Daniel Glattauer: "Gut gegen Nordwind". Deuticke, Wien 2006, ISBN 978-3-552-06129-3
Petra Frey

De Petra Frey (* 27. Juni 1978 in Innsbruck; wiaklicha Naum: "Petra Kauch") is a bekaunte österreichische Sängerin vo Schloga und vuikstümlicha Musi wia z. B. "Heut' Nacht schlägt mein Herz nur für dich" und "Glück Oder Wahnsinn".
Se hod Hotöökauffrau gleant und scho mit 15 Joah ihr' easchte CD aussebrocht. 1994 hods beim Eurowischn Song Contest mitgmocht, doduach is bekaunt wuan. 2003 hod de Klane wieda bei da Vuaentscheidung mitgmocht und mim Liadl "This Night Should Never End" aufn zweitn Plotz gschofft.
De Petra hod aa Duette mim Andy Borg, Andreas Fulterer, Oliver Haidt und Andreas Winkler gsungan.
2012 hods bei Dancing Stars gwunnan, seit 2014 is Jurorin bei da Vuiksvablödungs-Show "Die große Chance".
Diskographie.
Oibn.
Weitare Oibn
Gary Lux

Da Gary Lux (* 26. Jänner 1959 in Kingston, Ontario, Kanada, ois Gerhard Lux) is a östareichischa Sänga, Komponist und Musiproduzent. Sei Liadl wia z. B. "Du Bist Anders Genau Wie Ich" lossn si zua de Austroschloga zuauadnan.
Ea is scho oisa Bua noch Östareich zogn und hod Elektrotechnika gleant; nocha hod a klossischs Klavia studiat. In de Ochzgajoah hod a wieda a Zeid laung in Amerika glebt, wora mim John Travolta, Chick Corea und Julia Migenes zaumgoawad hod. Nocha ois Musika mim Wolfgang Ambros, Rainhard Fendrich und Georg Danzer.
Ea woa da musikalische Leita vo de Sendungan "Grand Prix der Volksmusik", "Starnacht am Wörthersee", "Starnacht im Montafon" und "Wenn die Musi spielt Sommer Openair". Fia "Licht ins Dunkl" hoda's Liadl "Wer hat Recht" komponiat. Aa de Ö3-Jubiläums-CD "Wie beim ersten Mal", de wos 14 Wochn in de Charts woa, staumt vo eahm. Gmeinsam mim Ulli Bäer (Gitorr), Harald Fendrich (Bass) und Harry Stampfer (Schlogzeig) büdns de Band „Wir 4“.
Da Gary Lux hod zwoa Buam; sei Frau is leida 2011 gstuam.
Michael Hoffmann

Da Michael Hoffmann (* am 16. Oktober 1980 in Eisnstod) is a östareichischa Rock- und Schlogasänga sowie Komponist (ned zan vawexln mit sein ). Bekaunt is sei Liadl "Wia da Wind mit an Papier".
1998 hoda an Wettbewerb vo Radio Buagnlaund gwunna. Glei sei easchte Single "Liebestoll" hods aufn öftn Plotz vo de deitschn Airplay-Charts gschofft. Seine Liadl "In Love forever" und "Werd’ immer von dir träumen" haum ihn zweitn bzw. easchtn Plotz vo da Schlogaparod vo Radio Buagnlaund eareicht.
2009 hoda a Madl kriagt und oa Joah späda gheirot'.
Seit 2011 oawad a mim buagnländischn Produzentn Gerhard Skarits zaum. Im Juni 2011 is a mim Titl "Eifersüchtig" aufn 14. Plotz vo de östareichischen Airplay-Charts kumman. Mim Liadl "Deinetwegen", des is a Duett mit da jungan Owaösterreicharin Melanie Maie, haums sas aufn Platz zwoa vo da Schlogaparod vo Radio Kärnten und aufn Plotz öf vo de östareichischn Airplay-Charts gschofft.
Diskografie.
Singles:
CDs:
Kurt Elsasser

Da Kurt Elsasser (* 14. Juli 1967 in Wagna, Steiamork) is a österreichischer Schlogasänga und Musika, von dem aa es bekaunte Liadl "Gib Mir Diesen Traum" is.
Da Kurti hod Gsaung, Schauspü und Taunz studiat. 1992 hoda mim Liadl "Allein die Liebe zählt" ihn Duachbruch gschofft. Ea hod a poamoi beim "Grand Prix der Volksmusik" mitgmocht, owa nix grissn. Trotzdem woara mit iwa 300 produziatn Liadln ana vo de bekauntestn Musika.
2007 hoda mit da Nadja Abd el Farrag es Duett "Blinder Passagier" gsungan und damit ihn easchtn Plotz vo de Airplaycharts eareicht. Nocha haums mitanaund es Oibum "Weisse Pferde" aussebrocht, des wos se seah guad vakaft hod.
Ois 2011 sei Frau gstuam is, heda aufhean wuin, owa 2013 hoda mim Titl „Wieder im Leben“ do no weidagmocht. Ea hod aa a neiche Frau gfundn und 2013 mit dera a Kind kriagt.
Francine Jordi

De Francine Jordi (* 24. Juni 1977 in Richigen bei Worb in da Schweiz; eigentlicha Naum "Francine Lehmann") is a schweizarische Sängerin und Komponistin vo Schloga und vuikstümlicha Musi.
Se hod aum Konservatorium in Neuchâtel Gsaung und Klavia studiat. 1998 hods mim Titl "Das Feuer der Sehnsucht" fia de Schweiz beim "Grand Prix der Volksmusik" täugnumma und ihn easchtn Plotz belegt. Beim "Eurowischn Song Contest" 2002 hods mit ihrn Liadl "Dans le jardin de mon âme" mitgmocht, owa nua ihn drittletztn Plotz gschofft.
2004 hods a CD mim Liadl "Träne" aussebrocht, des is a Duett mim Mundoatsänga Florian Ast und hod eahnan de Platin-Schoiplottn eibrocht. 2006 hods bei da Feansehshow "Die grössten Schweizer Hits" ihn zweitn Plotz ohgramt. Ab 2004 is meah in de Richtung Schloga gaungan.
Se hod 2009 gheirat', owa se 2011 wieda trennt. Mim Florian Silbereisen hods de CD "Lago Maggiore" aussebrocht, de woa aum easchtn Plotz vo da Schweizer Hitparadn.
Im September 2015 hods gemeinsam mim Alexander Mazza ihn "Musikantnstadl" iwanomman, owa des hod da Andy Borg bessa kennan.
Diskographie.
Oibn.
Weitare Oibn
Singles.
Weitare Liadln
Brennweidn

De Brennweidn (dt. Brennweite) is da Obstand von den zwaa Hauptebanan von ana optischn Linse oda von an gwöbtn Spiagl und in Fokus (Brennpunkt). Waunna Lichtstroi parallöö daheakummt, is de Gschicht voigendamoßn:
Bei an kompliziataran System von Linsn oder/und Spiagln, wia zum Beispüü bei da Optik von ana Kamara odar an Mikroskop, is de Gschicht zwoa kompleziata, wos de Log von de Hauptebanan betrifft, oba es is im Prinzip desööbe.
De Brennweitn is a Konzept von da "paraxialen Optik". Es geht do hauptsächlich um de Stroin, de wos in an klaan Wingl und ned z'weit weg von da Middlaxn von dem optischn Apparat daheakumman.
Bei fost gaunz floche Owaflechn hod ma große, bei stoak gschliffane Linsn oda Spiagln hod ma gaunz klaane Brennweidn.
Jérôme Boateng

 
Da Jérôme Boateng (Jérôme Agyenim Boateng) (* 3. Septemba 1988 z Berlin) is a deitscha Fuaßboispuia, dea wos bei Bayern Minga unta Vadrog stähd.
Ea spuit Innenvateidiga, ko owa a auf da linkn und rechtn Obweahseitn eigsetzt wean. 2013 hod a mid Bayern Minga as Triple gwuna. Mid da deitschn Nationaimoschoft is a 2014 in Brasilien Wejdmoasta woan.
Physikalische Basisgressn

De Basisgressn (dt.: Basisgrößen) san de Grundgressn, auf desd olle aundan Gressn zruckfiahn kaunst. Des SI-Eiheitnsystem (frz.: Système international d’unités) is de Grundlog fia olle Moßeihheitn aus'm täglichn Lebm, aus'm Haundl und da Technik. Olle aundan Gressn und Eihheitn (wia Gschwindigkeit, Energie, Schoidruck, Spaunnung...) san vo de Basisgressn und -eiheitn ohgleit', z. B. Pascal (SI-Eiheit fian Druck): 1 Pa = 1 N/m² = 1 (kg · m/s²)/m² = 1 kg/(m · s²).
Gebraichliche Vuasüübn fia dezimole Vüfoche und Täu san:
Längan.
De Läng is a Moß fia de Ohmessung vo an Gegnstaund. De SI-Eihheit vo da Läng is Meda. [l] = m.
A Meda is gleich laung wia de Streckn, de's Liacht im Vakuum in 1/299 792 458 Sekundn zrucklegd. Friaha hod ma an Platin-Iridium-Stob, es sognaunte Uameda ois Definitiaun heagnumma.
Massn.
De Massn is a Eignschoft vo Materie, „wia schwaa dass is“. De SI-Eiheit vo da Massn is Kilograum. [m] = kg.
A Kilograum wiad no imma iwas Urkilograum (Zylinda aus Platin-Iridium) definiat, des wos in Sévres ba Paris aufbewoahd wiad.
Zeid.
De Zeid gibd de Daua vo an Vuagaung und de Reihnfuig vo Eaeignissn au. Laut da Relativitetstheorie hengd de Zeid mim Raum zaum. De SI-Eihheit vo da Zeid is a Sekundn. [t] = s.
A Sekundn is gleich'm 9 192 631 770-fochn vo da Periodendaua vo da Strohlung, de wos ihm Iwagaung zwischn de beidn Hypafeinstruktuaniveaus van Grundzuastaund vo an Atom van Nuklid Caesium-133 entsprichd.
Temperatua.
De Temperatua gibd au, wia schnö dass de Täuchen vo an Stoff schwingan. Se hengd oh van middlan Betrog vo de Gschwindigkeitsvektorn vo de einzelnan Täuchen in an ohgschlossenan System. Umso weama dass' wiad, umso meah dehnd se a Stoff aus. Da obsolute Nuipunkt kau ned eareichd wean, wäu's koa negativs Voluman gibd. De SI-Eihheit vo da Temperatua is Kelvin. [T] = K.
1 Kelvin is da 273,16-te Täu vo da thermodynamischn Temperatua van Triplpunkt van Wossa (0,01°).
Straumstärkn.
De Straumstärkn gibd au, wia vü elektrische Lodung in ana gwissn Zeid duach an gwissn Queaschnitt fliassd. De SI-Eiheit vo da Straumstärkn is Ampere. [I] = A.
1 Ampere is de Steakn vo an zeidli konstauntn elektrischn Straum, dea wos im Vakuum zwischn zwoa parallöön, unendli laungan, grodn Leitan mid an vanochlässigboa kloanem kroasfeamign Queaschnitt und om Ohstaund vo 1 m zwischn diesn Leitan a Kroft vo 2 · 10−7 Newton pro Meda Leitalängan heavuaruafn ded.
Liachtsteakn.
De Liachtsteakn gibd au, wia dass se de vo ana Liachtquöön ausgstroide Liachtmengan pro Zeideihheit innahoib van Raum vatäut (Raumwinkl). De SI-Eihheit vo da Liachtsteakn is Candela. [Iv] = cd.
1 Candela is de Liachtsteakn in ana bstimmdn Richtung vo ana Strohlungsquöön, de wos a monochromatische Strohlung mid da Frequenz 540 · 1012 Hertz aussendd und dean Stroisteakn in diesa Richtung 1/683 Watt pro Steradiant bedrogd.
Stoffmengan.
De Stoffmengan is a Moß fia de Auzoi vo Täuchen. De SI-Eihheit vo da Stoffmengan is Mol. [n] = mol.
1 Mol san 6,022 · 1023 Täuchen (Atome, Moleküle, Ionen..). De Zoih 6,022 · 1023 wiad ois Avogadro-Konstauntn bezeichnd.
Massn

De Massn m (dt.: Masse) is a Eingschoft vo da Materie, „wia schwaa dass' is“. De SI-Eihheit vo da Massn is Kilogramm. [m] = kg.
A Kilogramm wead no imma iwa's Uakilogramm (des is a Zylinda aus Platin-Iridium) definiad, des wos in Sèvres ba Paris afbwoahd wead.
Liachtstärkn

De Liachtstärkn Iv (dt. "Lichtstärke") gibt au, wia dass se de vo ana Liachtquöön ausgstroide Liachtmengan pro Zeideiheit innahoib vom Raum vatäut (Raumwingl). De SI-Eiheit vo da Liachtstärkn is Candela. [Iv] = cd.
1 Candela is de Liachtstärkn in ana bstimmtn Richtung vo ana Strohlungsquöön, de wos a monochromatische Strohlung mit da Frequenz 540 · 1012 Hertz aussendt und deren Stroistärkn in diesa Richtung 1/683 Watt pro Steradiant beträgt.
Zeid

De Zeid (dt.: Zeit, engl.: "time") gibt de Daua vo an Vuagaung und de Reihnfuig vo Eaeignissn au. Es Fuamlzoachn "t" vo da Zeid kummt vom Lateinischn: "tempus". De SI-Oaheit vo da Zeid is de Sekund s.
A Sekund is glei dem 9 192 631 770-fochn vo da Periodendaua vo da Strohlung, de wos ihm Iwagaung zwischn de zwoa Hypafeinstrukturniveaus vom Grundzuastaund vo an Atom vom Nuklid Caesium-133 entspricht.
Noch da Relativitätstheorie buidt de Zeid mi'm Raum a viadimensionale Raumzeid, in dea wos de Zeid de Roin vo ana Dimension eihnimmt.
Bewertete Standard-Schoipegldiffarenz

De Bewertete Standard-Schoipegldiffarenz DnT,w [dB] (dt. "Bewertete Standard-Schallpegeldifferenz", engl. "Weighted Standardized Level Difference") is a Moß fian Luftschoischutz im Gebaideinnan.
Ermittlung aus da Standard-Schoipegldiffarenz.
Wäu de Standard-Schoipegldiffarenz frequenzohhängig is, des haßt, fia jede Frequenz an aundan Weat hod, drum hod ma de bewertete Standard-Schoipegldiffarenz ois Eizoiaungob eigfiaht. Genauso wia beim bewertetn Schoidämm-Moß hod ma a Bezuagskuavn im Frequenzbereich vo 100 bis 3150 Hz bei Terzbandl und vo 125 bis 2000 Hz bei Oktavbandl. De Bezuagskuavn wiad so laung um gaunze dB zua Messkuavn vascho'm, bis de Summan vo oin ungünstign Ohweichungn so groß wia megli, owa ned mehr ois wia 32 dB (Messung in 16 Terzbandl) oda 10 dB (Messung in 5 Oktavbandl) wiad. Nua de ungünstign Ohweichungan wean berücksichtigt, des haßt, wo da Messweat niadriga is ois wia da Bezuagsweat. Da Weat vo da vaschobanan Bezuagskuavn bei 500 Hz is de bewertete Standard-Schoipegldiffarenz. 
Um a Aussag driwa zan enthoidn, wia's in den aundan Frequenzbandln ausschaut, kennan aa no Spektrum-Aupassungswerte aunge'm wean.
Berechnung ausm Schoidämm-Moß.
Wäu ma in da Praxis ned zwischn olle Raime a Schoipegldiffarenzmessung mochn kau, und wäu ma aa scho in da Planungsphasn gean wissn mecht, wias mi'm Schoischutz ausschaut, kaunst da de bewertete Standard-Schoipegldiffarenz aa ausm bewertetn Schoidämm Moß Rw ausrechnan, des fia olle meglichn Aufbautn im Prüfstaund gmessn wiad und dahea bekaunt is. Wäu es Rw auf a bstimmte Bautäuflächn bezogn is, muass' auf de tatsächliche Flächn, es vuahaundene Voluman (Nochhoizeid) und de vuahaundane equivalente Schoiabsorptionsflächn umgrechnat wean; de Schoiüwatrogung duach flankiarende Bautäu und Stoßstöön muass a berücksichtigt wean.
formula_1
formula_2
formula_3
formula_4
formula_5
mit:
Schoidämm-Moße:
Schoidämm-Vabesserungsmoße:
Stoßstöön-Dämmmoße: Richtlinien san in da ÖNORM EN 12354-1 auge'm, fiar a vaeifochte Aunnauhm deaf da Weat bei 500 Hz vawendt wean. 
Ohschätzung ausm Schoidämm-Moß und da flächnbezoganan Massn.
In da Norm san Taböön enthoidn, de olle meglichn Waund- und Decknaufbautn und -knotn zagn. Es is bei oin a bewertets Schoidämm-Moß und a flächnbezogane Massn auge'm, waunst de eihoidst, bis auf olle Fälle im greanan Bereich. Nocha muasst es nua mehr duatn rechnan, wo's kritisch wean kennt. Fia de Auwendung im Wohnungsbau san nua Deckn mit an schwimmadn Estrich mit ana Resonanzfrequenz f0 ≤ 80 Hz augfiaht, wäu sunst kummst mi'm Trittschoischutz ned z'recht.
Nochweis.
Da Nochweis vom Schoischutz kau gemäß ÖNORM B 8115-2 mit da obm augfiahtn Berechnungsmethodn oda duach vualiegende Messeagebnisse vo bauakustischn Messungan eafuign. Fia de Schoiüwatrogung duach Leitungen, Lüftungskanäle oda deagleichn gibts dawäu koa genormts Rechnvafoahn. De fuigendn Grenzwerte (min. DnT,w) miassn laut OIB-Richtlinian 5 eighoidn wean, waun koa Vabindung (Tia, Fensta..) zwischen de Raime bsteht:
Waun a Vabindung zwischn de Raime bsteht:
Oparettn

A Oparettn (italienisch hoassts „kloane Oper“) is a musikalisches Bühnenwerk. Se gibts scho seitn 17. Joahundat. Bis zum 20. Joahundat hod si da Begriff in seina Bedeitung weidaentwicklt. Seitn 19. Joahundat san Oparettn meistns lustige Theatastickln mit eingängiga Musik (große Melodien) und dazwischn wird a gredt.
Untascheidn kaumma de Pariser Operettn, de Weaner Oparettn und de Berliner Oparettn. Owa es hod a in aundare Lända, wia zum Beispü in Englaund oder Spanien, aa Oparettn gebm.
In da zweitn Höftn vom 20. Joahundat is de Oparettn daunn mea oda weniga vom Mjusiggl vadrängd woan.
Bedeitende Oparettnkomponistn.
Paris:
Östareich-Ungarn
Deitschlaund
Drempl

Da Drempl (dt. "Kniestock", engl. "knee wall") is de Außnwaund, de wos an da Traufseitn vo an Haisl iwa de Dochgschoosdeckn (Rohdeckn) aussegeht und auf dea des Doch huckt.
Es gibt koa exakte Definition wia da Drempl gmessn wiad.
Brackeln

Brackeln, oda aa Bragge, is a gonz oids Gsejschoftsspui, speziej in Bayern. Dobei werd a Hoizscheidl aufrecht higstejd, und jeda Spuia legt a Münzn ohm drauf, mit'm Wapperl noch ohm. Nachad vasuachand de Spuia da Reih noch, des Hoizscheidl mitana Metoischeibn ausara ausgmachtn Entfernung vo zirka 15 Meter z treffa. Wenn des glingt, ghern dem Werfa de Münzn, de mit dem Wapperl nach unten am Bodn liegn. De andan wern wieder aufs Scheidl glegt, und weida geht's mitm nächstn Werfa.
Sekund

A Sekund oda Sekundn is de Basisoaheid vo da Zeid im internationain Oaheidnsystem (SI). A Sekund dauad eppa an Heazschlog lang.
A Stund hod 60 Minutn und a Minutn hod 60 Sekundn. Friacha hod ma a Sekundn nochn middlan Sunnadog definiad. Ob anno 1960 ois Epfemeridnsekund iba de Daua vo an tropischn Joar.
Seit 1967 gibts de Atomsekund. De is definat ois as 9 192 631 770-foche vo da Periodndaua vo da Strohlung, de wo en Ibagang zwischn de boadn Hyperfeinstruktuaniveaus vom Grundzuastan vo de Atome vom Nuklid Caesium-133.
Sekundnpendl

A Sekundnpendl (dt.Sekundenpendel) is a Pendel, des wos fiara "Hoibschwingung" (Uamocha sogn dazua „Schlag“) genau a Sekundn braucht. Wia ma domois no kaane genauaran Broda gobt hod, hod ma mid sowos kuaze Zeitspannen gmessn und hoz fia physikalische Versuch heagnumman. Seitn 17. Joahundat hod ma des Zeig fia genaue Pendeluhrn vawend, bsundas in Steanwaatn, wo ma zum genaun Vamessn, wo de Stean grod san, a genua Zeit braucht hod.
De Läng von so an Sekundnpendl is ziaka aa Meta, und wegn dem hod de Pariser Akademie im Joar 1790 dischkurriat, ob ma mid dem ned glei aa den Meta definian kennt. Do is obara Hagl dabei: De Massn von dem Pendlkeapa is zwoa fia de Schwingungsdaua komplett powidl, owa es kummt auf de Schweakroft au, und de is beim Äquatoa und am Noadpoi ned gleich, wäu jo unsa Planed oom und unt a wengl eidebscht is. Äussa waa de Läng von dem Sekundnpendl, je nochdem, wo ma grod is, iagnwos zwischn 99,1 und 99,6 cm, und des kaunn kaana brauchn.
Mofa

A Mofa is a motorisiats Foaradl. Da Begriff is a Okiazung vo „Motorfahrrad“.
Entstandn san de Mofas nochn zwoatn Wejkriag ois Foarradln mit Huifsmotor. As schnellare Moped is a Weidaentwicklung davo.
In Östareich und in da Schweiz gibt's des a, awa do dearfans schnella fahrn ois in wia in Deitschland, wo 25 Kilometa d zualässige Höchstgschwindigkeit is. De meistn Mofas in Deitschland san woarscheinli unzulässigaweis frisiat, indem daduach doss ma gaunz oafoch de Drosselung weggadaun hod.
Longinus-Club

Da Longinus-Club is a Varein in Wean, wo olle grossn Menschn mitochn kennan und eanare Intressn vatredn wean. Groß haßt über 1,90 bei Mauna und über 1,80 bei de Dirndl. Ea wiad gfiahrt vo da Sylvia und vom Fraunz Murcek.
Da Christian Posch is da neiche Leiter vo da Jugendgruppn (18-30J). Ea is da Nochfoiga vo da Sabrina Wimmer.
Jeda Launge kau do mitmochn.
Halleiner Motorenwerke

De Halleiner Motorenwerke (HMW), Halleiner Motorenwerke Hinterberger, Schreitl &amp; Co. vormals Halleiner Motorenwerk Aktiengesellschaft, woar a Heastölla vo Mofas, Mopeds und Motoarolla. Standuat woa zeascht Hallein, am End von de 1950a Joar is des Untanehman daunn noch Kottingbrunn in Niedaestareich iwasiedlt.
Schoi

Schoi (vo ohb.: "scal") is in da Physik a Vibration, de wo se duach kloane Druck- und Dichtnwejn in a elastischn Medium (Luft, Wossa usw.) ausbroadt. In da Physiologie und Psychologie is Schoi de Woarnehmung vo sejchanan Wejn duach de Sinne vo Menschn und Viachan.
Ma untascheidt an "Nutzschoa", wia Musi oda de Stimm ban Redn, und an "Steaschoi", wia en Vakeahsleam.
Kneanklkrickl

Es Kneanklkrickl (so sogns zu ana „Erdungkrücke“, eigantli „Kurzschließerkrücke“) wiad auf de vo da Stromschienan benochboate Schienan aufgsetzt. Brauchn duat ma sowos zum Beispü bei da Weana U-Bauhn, damits ohne Gfoah bei de Gleis umduan kennan oda waun aufgrund vo an Gebrechn de Leit an Zug untawegs valossn miassn. Dofia muass da Strom ausgschoit' wean unds Kneanklkrickl schützt gegns unbeobsichtigte Wiedaeischoitn, wäu daun eazeigts da automatisch an Kuazn, dea wos ihn Leistungsschoita im Gleichrichtaweek auslöst.
Waunst am Haundgriff auziachst, wiad a Fedaspeicha vuagspaunt, dea wos sei Energie schlogoatig freigibt und damits Kontaktstickl aun de Stromschienan auschlägt. De Eadungsvabindung wiad mit an hochflexiblen, PVC-ummanteltn Kupfasäu heagstöt.
Ois easchtas klappst das ausanaund. Nochha setzt das auf de Foahschienen auf und ziagts ihn Haundgriff zruck; da Kontaktblock schnappt auf de Straumschienan. Zan owenehma, druckst ihn Kontaktoam mim Haxn vom Trittblech owe, dawäu hoidst ihn Kuazschliaßa aum Haundgriff ausanaund.
Da Rauhman bsteht aus an glosfosavastärktm Isoliarohr, da Haundgriff aus Kunststoff, da Kontaktfuaß aus Aluminium, da Kontaktoam aus an glosfosavastärktm Polyesterrohr unds Erdungssäu aus ana hochflexibln Kupfalitzn mit ana traunsparentn PVC-Isolatiaun.